Haldor Larsen Børve

Haldor Larsen Børve (født 19. august i 1857 i Ullensvang, død 11. august 1933 i Porsgrunn ) var en norsk arkitekt, som i hovedsak arbeidet i Porsgrunn–Skiendistriktet. 

Børve tok først utdannelse i bygningsteknikk ved Trondhjems Tekniske Læreanstalt (1877–1880). Deretter arbeidet han en periode som arkitekt, blant annet for arkitekt Christian Christie. Hos Christie var han utførende arkitekt for restaureringen av Ullensvang kirke i perioden 1883–1886. I perioden 1887–1889 utdannet han seg videre ved Polytechnische Schule i Hannover. Fra Hannover reiste han direkte til Porsgrunn, der han åpnet egen praksis. Han hadde etterhvert en meget stor produksjon, som omfattet både eneboliger, skolebygninger, kirker, sykehus og andre offentlige bygninger.

Børves trebygninger var ofte utført i sveitserstil, etterhvert også i dragestil, som Dalen Hotel i Telemark fra 1884. Hans bygninger i stein kunne være i nyrenessanse, som i Porsgrunn rådhus (1904–1905), eller i jugendstil. Bygningene fra hans senere år var ofte svært nøkterne.

I 1889 fikk Børve Statens stipend for teknikere. Han satt som representant i styret for Fylkesmuseet for Telemarken og Grenland fra 1910 til 1933.

Verker i utvalg 
 Bolig for Fredrik Croft, Croftholmen utenfor Stathelle (1890–95)
 Langangen kirke (1891)
 Egen villa i Aalls gate 13, Porsgrunn (1891, senere ombygget)
 Porsgrunds Brændevinssamlag, Storgt. 162, Porsgrunn (1891)
 Dalen hotell (1894)
 Villa Nova, Hjertnespromenaden 3, Sandefjord (1894, revet 1961)
 Porsgrunn Folkebad, Skolegt. / Sverres gate 16, Porsgrunn (1895)
 Gjerpen meieri, Skistredet 9D-H, Skien (1897, nå boliger)
 Villa for Kristian Cato Elisa Dick, Jernbanegt. 6, Porsgrunn (1898, nå kjent som Holengården)
 Vår Frue kirke, Porsgrunn (1899)
 Sandefjord middelskole, Jernbanealleen 39, Sandefjord  (1899–1900, senere ombygget til boligkompleks)
 Porsgrunn Meieribolag, Storgt. 115, Porsgrunn (1899–1901)
 Skotfoss kirke, Skien (1900)
 Sandefjords Gamlehjem, Bjerggt. 38, Sandefjord (1903–08, i dag bolighus)
 Dyrings bokhandel, Storgt. 154, Porsgrunn (ca. 1904, fasade endret etter ombygging)
 Porsgrunns rådhus, Rådhusgt. 1, Porsgrunn (1904–05)
 Herre kirke, Bamble (1905)
 Villa for Jørgen C. Knudsen, Porsgrunn (ca. 1906, fra 1986 til 2005 Kulturhuset Øvre Frednes)
 Immanuelkirken, metodistkirke i Jernbanegt. 1, Porsgrunn (1907)
 Bratsberg Amts Sykehus, Skien (1907–09, fra 1919 Telemark fylkessykehus, senere del av Sykehuset Telemark)
 Sandefjords Aktiekreditbank, Rådhusgt. 11, Sandefjord (1908–12)
 Gamlebanken, Kviteseid (1911)
 Årlifoss kraftanlegg, Notodden (1912, ombygget 1989)
 Kviteseid nye kirke (1915)
 Strandlykkja kirke (1915)
 Hardanger Folkehøgskule (1915)
 Aust-Agder og Arendals sykehus (1915–20)
 Fjågesund kirke (1916)
 Metodistkirken, Sandefjord - den senere katolske St. Johannes Døperens kirke (1917)
 Haukerød skole, Sandefjord (1918; senere ombygget og revet / nybygget)
 Raundalen kirke, Voss (1921)
 Bårehus ved Østre Porsgrunn kirke (1921)
 Holt landbruksskole (1922, nå Tvedestrand og Åmli videregående skole, avd. Holt)
 Foldsæ landbruksskole, Fyresdal (1923)

Kirkerestaureringer i utvalg 
 Ullensvang kirke (1883–86)
 Atrå kirke (1908)
 Tanum kirke, Brunlanes (1910–11)
 Kodal kirke (1917)

Referanser

Eksterne lenker 
 
 Axel Mykleby: Haldor Larsen Børve (oppr. utg. 1982 i Norsk kunstnerleksikon, bd. 1. Oslo, Universitetsforlaget. ISBN 82-00-05689-9) Besøkt 08.02.2014
 Geir Tandberg Steigan: Arkitekter: Haldor Larsen Børve (1857-1933) (Artemisia.no) Besøkt 08.02.2014
 Haldor Børve (Wiki Strinda) Besøkt 08.02.2014
 Børve & Borchsenius 100 år (særtrykk av Byggekunst nr. 5-6/1990) Besøkt 08.02.2014
 Bevaringsplakat Sandefjord sentrum (ved Sandefjord kommune, 2003) Besøkt 08.02.2014

 
Personer fra Ullensvang kommune